钦定古今图书集成/明伦汇编/闺媛典/第223卷 > 陈如玉妻张氏
## 钦定古今图书集成/明伦汇编/闺媛典/第223卷 > 陈如玉妻张氏

按《漳平县志》：张氏，阴阳训术陈如玉妻。年十八，嫁四
载夫亡，遗腹生一女。或讽再适，曰：“子之有无，命也。吾
不负吾夫而已。”后女殇，姑丧，茕茕无依，日纺绩自给，
年七十终。

===李宸扬妻陈氏===按《平和县志》：“陈氏，龙溪人，县令陈日炳女。年十八，适
西山儒士李宸扬，周年生子不育。扬病亡，陈年二十，
矢志守节，历二十馀年。兄公随州知州，宸诏为立其
次弟宸注第三子开柱为之后。”